armvectores/hy_wikipedia_2023 huggingface dataset:
Ռեո դղյակ

Ռեո դղյակ կամ Լե Ռեո (Les Réaux)՝ Լուարայի վերածննդի ժամանակաշրջանի դղյակներից մեկն է ։ Գտնվում է Տուրենում, Շուզե սյուր Լուար ավանում, Էնդր և Լուար դեպարտամենտ։

Շուզե սյուր Լուար դղյակը (Chouzé-sur-Loire) կառուցվել է Վերածննդի դարաշրջանի շեմին, Բրիսոննե ընտանիքի կողմից, այդ ընտանիքին էր պատկանում հայտնի կարդինալ դե Սեն Մալոն։ Աշխատանքը սկսել է նրա հայրը` Տուր քաղաքի քաղաքապետը, աշխատանքների մեծ մասը ավարտել է նրա թոռը։

Դղյակի տերերից և բնակիչներից առավել հայտնի է հուշավիպագիր Թալեման դե Ռեոն, Հենրի 4-րդի ժամանակների պալատական կյանքի «Հետաքրքրաշարժ պատմությունների» հեղինակը։ 1653 թվականին նրա խնդրանքով թագավորը դեկրետով փոխարինեց Շուզե անվանումը Լե Ռեոյի։


== Դղյակի սեփականատերեր ==
14-րդ դարում դղյակը պատկանել է Ամորի Պոյին, ավելի ուշ նրա սեփականատերերը եղել են՝ Ժաննա Մոնտեժեշան, կոմսուհի Սանսերը, Անտուան դե Բրեյը, իսկ 1455 թվականին Ժիլ դե Բրին։ Ավերվել է 15-րդ դարում, դղյակը ձեռք է բերվել Ժաննա Բրիստոնեի պապի՝ Տուր քաղաքի առաջին քաղաքապետի կողմից : Դղյակում ապրել է Տիբո դե Լոնգժուն, այնուհետև նրա ժառանգները : 1595 թվականին ամուսնությունից հետո դղյակը դարձավ դե Բերոդերների ընտանիքի սեփականությունը։ Ֆրանսուա դե Լա Բերոդերը դղյակը ստանում է որպես ժառանգություն, 1650 թվականին 115 հազար լիվրով վաճառում է բանաստեղծ, հուշավիպագիր Թալեման դե Ռեոնին, ով բնակություն հաստեց դղյակում։ 1653 թվականի հուլիսի 30-ից դղյակը կրում է բանաստեղծի անունը։
1930 թվականից շատոն ընդգրկված է Ֆրանսիայի պատմական հուշարձանների ցանկում։


== Ժամանակակից արվեստի պատկերասրահ ==

Շատո դե Ռեոն նկարների բաց պատկերասրահ է՝ նվիրված տղամարդու և կանացի ոտքերի թեմային, «Տղամարդկանց և կանանց ոտքերը երրորդ հազարամյակի արվեստում» անվամբ։ Նախագծի գլխավոր նպատակը հանդիսանում է «դրդել նկարիչներին ստեղծագործական որոնումների և խթանել, ցուցահանդեսի թեմայի շնորհիվ»։
Նկարների պատկերասրահը պարունակում է 530 նկարիչների 760 աշխատանք, 40 երկրներից։ Նկարները ընտրվել են 2007 թվականին հայտարարված միջազգային մրցույթի ժամանակ։
Ցուցահանդեսը ստեղծվել է Ռեո դղյակի հիմնադրման 600-րդ ամյակի տոնակատարությանը նախապատրաստվելու ժամանակ։ Ռեո դղյակի ժամանակակից արվեստի պատկերասրահը պարգևատրվել է Մազարինիի ակադեմիայի պատվոգրով «Վաստակի և արվեստին նվիրված լինելու համար»։ Նկարների ցուցահանդեսը բաց է շուրջօրյա անհատական և խմբային այցելությունների համար։
Նկարները ընտրվում են հիմնական թեմայի չորս առաջարկվող տարբերակների համաձայն. 

«Երրորդ հազարամյակի դասական և հմայիչ ոտքեր»
«Ժամանակակից ոտքերին հումորյին կամ երգիծական հայացք»
«Տղամարդու ոտքերի էվոլյուցիան մինչ մեր օրերը»
«Չորս ոտքեր երկու մարդ մեկ ստեղծագործության մեջ»


== Ծանոթագրություններ ==


== Արտաքին հղումներ ==
http://chateaudesreaux.fr/en/ Ռեո դղյակ. պաշտոնական կայք
Գուրգեն Միրզոյան (քամանչահար)

Անվան այլ կիրառումների համար տե՛ս՝ Գուրգեն Միրզոյան (այլ կիրառումներ)Գուրգեն Լևոնի Միրզոյան (1911, հոկտեմբերի 29, Թիֆլիս-1975, ապրիլի 21, Երևան), հայ քամանչահար, մանկավարժ, երաժշտական-հասարակական գործիչ։ ՀԽՍՀ ժողովրդական արտիստ (1967 թ.)։ 


== Կենսագրություն ==

Սովորել է Հայարտան երաժշտական ստուդիայում (Սաշա Օգանեզաշվիլու դասարան)։ Եղել է Հայաստանի արևելյան սիմֆոնիկ նվագախմբի, ռադիոկոմիտեի ժողովրդական գործիքների անսամբլի կոնցերտմայստեր և մենակատար (1929-1931 թթ.), Հայֆիլհարմոնիայում ղեկավարել է ժողովրդական գործիքների անսամբլ (1935-1958 թթ.)։
Դասավանդել է Երևանի կոնսերվատորիային կից (1933-1937 թթ.) և Ռոմանոս Մելիքյանի անվան երաժշտական (1945-1951 թթ.) ուսումնարանների ժողովրդական գործիքների բաժնում։


== Պարգևներ ==
«Պատվո նշան» (2) շքանշան
ՀԽՍՀ ժողովրդական արտիստ (1967)
Մաքսիմ Մարտիրոսյան

Անվան այլ կիրառումների համար տե՛ս՝ Մարտիրոսյան (այլ կիրառումներ)Մաքսիմ Սահակի Մարտիրոսյան (սեպտեմբերի 9, 1931(1931-09-09), Երևան, Հայկական ԽՍՀ, ԱԽՖՍՀ, ԽՍՀՄ - դեկտեմբերի 3, 2019(2019-12-03), Երևան, Հայաստան), բալետի հայ խորհրդային արտիստ և բալետմայստեր, ՌԽՖՍՀ ժողովրդական արտիստ (1973)։ 
Դերասանուհի Մարուսյա Մարտիրոսյանի եղբայրը։


== Կենսագրություն ==
Ավարտել է Երևանի (1950) և Մոսկվայի (1952) պարարվեստի ուսումնարանները, ինչպես և Մոսկվայի Լունաչարսկու անվան թատերական արվեստի ինստիտուտի բալետմայստերական ֆակուլտետը (1967)։ 1952 թվականից եղել է Երևանի օպերայի և բալետի թատրոնի մենապարող (1958-1971 թվականներին՝ գլխավոր բալետմայստերը) և Երևանի պարարվեստի ուսումնարանի դասական պարի ուսուցիչ։ 1972 թվականից Մոսկվայի պարարվեստի ուսումնարանի գեղարվեստական մասի վարիչն է և գլխավոր բալետմայստերը։ Հրավիրվել է աշխատելու (1977-1978) Սան Պաուլուի (Բրազիլիա) բալետային խմբում։ 1992-1997 թվականներին եղել է Մոնրեալի (Կանադա) «Դիվերտիմենտո դե Մոնրեալ» բալետի խմբերի բալետմայստերը, 1997 թվականից՝ Երևանի պարարվեստի թատրոնի հիմնադիր-գեղարվեստական ղեկավարը։
Աշակերտներից են եղել Վիլեն Գալստյանը, Աննա Մարիկյանը, Ռուդոլֆ Խառատյանը, Նորայր Մեհրաբյանը և ուրիշներ։


== Լավագույն բեմադրությունները ==
Դ. Եղիազարյանի «Անուրջների լիճը» (1968)
Կոնստանտին Օրբելյանի «Անմահություն» (1969)
Էդգար Հովհաննիսյանի «Անտունի» (1969)
Արամ Խաչատրյանի «Գայանե» (1970, Վորոնեժում՝ 1971 թվականին, Ուլան Ուդեում՝ 1973 թվականին)
Չայկովսկու «Մարդուկ-Ջարդուկը» (1977, Վորոնեժ)։


== Մրցանակներ ==
ՀԽՍՀ արվեստի վաստակավոր գործիչ, 1960
Ռուսաստանյան ԽՖՍՀ ժողովրդական արտիստ, 1973
ՀՀ «Մեսրոպ Մաշտոց» շքանշան, 2001
«Հայրենիքին մատուցած ծառայությունների համար» 2-րդ աստիճանի մեդալ, 2016


== Ծանոթագրություններ ==
Konfuz

Միքայել Արմանի Մարգարյան (հունիսի 23, 2003(2003-06-23), Վանաձոր, Հայաստան), ավելի հայտնի KONFUZ ստեղծագործական կեղծանունով, հայկական և ռուսական փոփ և ռեփ կատարող, երգերի հեղինակ։


== Կենսագրություն ==
Միքայել Մարգարյանը ծնվել է 2003 թվականի հունիսի 29-ին Լոռու մարզի Վանաձոր քաղաքում։ Մեկ տարեկանում ընտանիքի հետ տեղափոխվել է Մոսկվա։
Մինչև 15 տարեկանը զբաղվել է ֆուտբոլով։ Այնուհետև տեղափոխվել է Իսպանիա, որտեղ ապրել է 2 ամիս և խաղացել Բարսելոնայի պատանեկան թիմում։
Մանուկ հասակում սովորել է նվագել երաժշտական գործիքներ։ Այդ ժամանակ էլ սկսել է գրել առաջին երգերը։
2019 թվականի հունվարին՝ 16 տարեկանում, թողարկել է առաջին սինգլը՝ «Ути путишка» անվանումով, որը միանգամից երկու պլատին է ստացել՝ հավաքելով ավելի քան 30 միլիոն լսում։ Այն հասել է 25-րդ հորիզոնականին «ՎԿ» և «Boom» հիթ-շքերթներում։ Ավելի ուշ թողարկվել են «Милая малая», «Ламбо», «Ранила меня» երգերը։
2020 թվականի մարտին Konfuz-ը թողարկել է «Кайф ты поймала» երգը։ Այն հավաքել է ավելի քան 150 միլիոն լսում, արժանացել է 10 պլատինե մրցանակի, YouTube-ում ունեցել ավելի քան 40 միլիոն դիտում։ Երգի ներքո TikTok-ում նկարահանվել է ավելի քան 1,1 միլիոն տեսանյութ։ 2021 թվականին ՎԿ-ում երգը ստացել է «Ինքնամեկուսացման Սաունդթրեք» մրցանակը։ Կարանտինի ժամանակ երգը համացանցում լսումներով առաջատար է դարձել։
Նույն թվականի հոկտեմբերին թողարկվել է «Ламбо» երգը, որը հավաքել է 17 միլիոն լսում և արժանացել մեկ պլատինի։
2020 թվականի դեկտեմբերին թողարկվել է «Ранила меня» երգը, որը հավաքել է ավելի քան 105 միլիոն լսում և գրեթե 4,5 միլիոն դիտում YouTube-ում։
2020 թվականից սովորում է ՌԴ կառավարությանն առընթեր Ֆինանսական համալսարանում։
2021 թվականին թողարկվել է «Ратата» երգի տեսահոլովակը, որի դիտումների թիվը YouTube-ում գերազանցել են 45 միլիոնը։ TikTok-ում այս երգի հիման վրա տեղադրվել է ավելի քան 8 միլիոն հոլովակ։


== Ծանոթագրություններ ==


== Արտաքին հղումներ ==
KONFUZ-ը Apple Music-ում
KONFUZ-ը Spotify-ում
Աստերոիդների ցանկ (313401-313500)

Աստերոիդների ցանկ (313301-313400)  • Աստերոիդների ցանկ  • Աստերոիդների ցանկ (313501-313600)
 Աստերոիդների ցանկ (313301-313400)  • Աստերոիդների ցանկ  • Աստերոիդների ցանկ (313501-313600)
Լյուդվիգսհաֆեն

Լյուդվիգսհաֆեն (գերմ.՝ Ludwigshafen, պաշտոնական անվանումը՝ Ludwigshafen am Rhein. Գերմաներեն արտասանություն՝ [[Միջազգային հնչյունական այբուբեն|[ˈluːtvɪçsˌhaːfn̩ ʔam ˈʁaɪn]]] ( ). գերմաներենից բառացի թարգմանած՝ նշանակում է Լյուդվիգի նավահանգիստ Հռենոսի ափին.բնակավայրին այդ անվանումը տրվել է Բավարիայի արքա Լյուդվիգ Առաջինի (1786-1868) պատվին), քաղաք Գերմանիայում՝ Ռայնլանդ-Պֆալց երկրամասում, Հռենոս գետի ձախ ափին, Մանհայմի դիմաց։ Մանհայմի, Հայդելբերգի և շրջական բնակավայրերի հետ միասին կազմավորում է Հռենոս-Նեկեր մետրոպոլիսային տարածքը։ Քաղաքն զբաղեցնում է 77,68 քառակուսի կիլոմետր տարածք։ Բնակչության թվաքանակը 2020 թվականի դեկտեմբերի 31-ի տվյալներով եղել է 172.557 .։
Լյուդվիգսհաֆենն առաջին հերթին ճանաչված է որպես քիմիական արդյունաբերության կենտրոն. այստեղ է տեղակայված քիմիական արտադրանքի թողարկման մեծագույն ծավալով ողջ աշխարհում հայտնի BASF ընկերությունը, ինչպես նաև խոշոր այլ ընկերություններ։ Քաղաքում գործող մշակութային հաստատություններից համաշխարհային համբավ են վայելում Ռայնլանդ-Պֆալցի պետական ֆիլհարմոնիան և ժամանակակից արվեստի թանգարանն ու պատկերասրահը։ Լյուսվիգսհաֆենը ճանաչված է նաև նրանով, որ այստեղ է ծնվել և մահացել Գերմանիայի հանրահայտ կանցլերներից մեկը՝ Հելմուտ Կոլը։
2012 թվականին Լյուդվիգսհաֆենը Globalization and World Cities Research Network (GaWC) կազմակերպության կողմից դասվել է գլոբալ քաղաքների շարքին՝ Sufficiency ստատուսով (Ludwigshafen was classified as a global city with 'Sufficiency' status by the Globalization and World Cities Research Network (GaWC)։


== Վարչական բաժանում ==
Լյուդվիգսհաֆենը բաժանված է 14 վարչական շրջանների.


== Ժողովրդագրություն ==


== Անվանի անձինք ==

Էռնստ Բլոխ (1885–1977), փիլիսոփա և գրող
Վիլյամ Դիտերլե (1893–1972), օսկարակիր կինոռեժիսոր և դերասն
Գուստավ Էրհարտ (1894–1971), քիմիկոս
Գեորգ Գերինգ (1903–1943), ըմբիշ, օլիմպիական խաղերի բրոնզե մեդալակիր
Ռուդոլֆ Կորտոկրաքս (1928–2014), նկարիչ
Հելմուտ Կոլ (1930–2017), Գերմանիայի կանցլեր (1982–1998)
Կուրտ Բիդենկոպֆ (1930–2021), քաղաքական գործիչ (CDU), Սաքսոնիայի նախկին վարչապետ (Ministerpräsident. 1990–2002)
Ռոբերտ Ֆրանց Շմիդտ (1932–2017), ֆիզիոլոգ, պատվավոր պրոֆեսոր
Ֆաննի Մորվայզեր (1940–2014), գրող
Լամբերտ Համել (ծնվ. 1940), դերասան
Մանֆրեդ Կալց (ծնվ. 1953), ֆուտբոլիստ, մարզիչ
Կլաուդիո Պասարելլի (ծնվ. 1965), ըմբիշ, աշխարհի չեմպիոն
Անդրե Շյուրլե (ծնվ. 1990), ֆուտբոլիստ
Քրիստիան Դիսինգեր (ծնվ. 1991), ձեռնագնդորդ
Նադիմ Ամիրի (ծնվ. 1996), ֆուտբոլիստ


== Քույր քաղաքներ ==
Լյուդվիգսհաֆենի քույր քաղաքներն են՝


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Քաղաքի պաշտոնական կայքէջը (Գերմաներեն)
Վիլհելմ Հակի անվան արվեստի թանգարան (Գերմաներեն)
Նովոսեպյաշևո

Նովոսեպյաշևո (ռուս.՝ Новосепяшево, բաշկիրերեն՝ Яңы Сәпәш), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 350 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոպովշչինա (այլ կիրառումներ)

Պոպովշչինա, կարող է վերաբերել՝

Պոպովշչինա - գյուղ, Ուկրաինայի Սումիի մարզի Գլուխովի շրջանում
Պոպովշչինա - գյուղ, Ուկրաինայի Սումիի մարզի Ռոմնիի շրջանում
Քեմերոն Ռասել

Քեմերոն Ռասել (հունիսի 14, 1987(1987-06-14), Քեմբրիջ, Մասաչուսեթս, ԱՄՆ), ամերիկացի մոդել։


== Վաղ կյանք և կրթություն ==
Քեմերոն Ռասելը ծնվել է Բոսթոնում և մեծացել է Քեմբրիջում։ Նրա մայրը՝ Ռոբին Չեյզը, Zipcar-ի հիմնադիրն է։ Մոդելի հայրը ճարտարագետ և CEO է GoLoco-ում, որը սոցիալական ցանցերի և քարփուլինգի ընկերություն է։
Վաղ տարիքում Ռասելը հետաքրքրություն է ցուցաբերել քաղաքականության նկատմամբ, և իր ընկերները, որոնք զբաղվում էին Քլինթոնի նախընտրական քարոզարշավի կազմակերպման գործերով, 1998 թվականի հունիսի 5-ին (երբ նա 10 տարեկան էր) հանդիպում էին կազմակերպել Բիլ Քլինթոնի հետ, որից հետո նա ելույթ էր ունեցել Մասաչուսեթսի Տեխնոլոգիական համալսարանում։ Քլինթոնի խորհուրդ էր տվել Քեմերոնին ավարտել դպրոցը, ինչքան կարող է շատ մարդկանց հետ ծանոթանալ և հասկանալ իր երազանքներն ու ցանկությունները։ Քեմերոն Ռասելը ավարտել է Commonwealth դպրոցը 2005 թվականին։
Նա արագորեն ընդունվել է Ուելսլի քոլեջը Ուելսլիում, Մասաչուսեթս։ Այդ քոլեջում է սովորել նաև իր մայրը։ Մեկ տարի անց նա տեղափոխվել է Կոլումբիայի համալսարան։ Մասնագիտացել է տնտեսագիտության և քաղաքագիտության մեջ։ Ռասելը ավարտել է Կոլումբիայի համալսարանը 2013 թվականին։


== Մոդելային կարիերա ==

Ռասելի մայրը մի ընկեր ուներ, որը աշխատում էր Ford Models գործակալությունում, և Ռասելը որոշեց պայմանագիր կնքել գործակալության հետ 2003 թվականին։ Ավելի ուշ՝ 2006 թվականին, նա տեղափոխվեց DNA Model Management, ինչից հետո՝ Women Management 2008 թվականին, և հետո տեղափոխվեց Elite Model Management 2011 թվականին։
Իր մոդելային կարիերան սկսելու առաջին իսկ օրվանից՝ Ռասելն աշխատել է բազմաթիվ հաջողակ լուսանկարիչների հետ, որոնց թվում են Սթիվեն Մեյսելը, Քրեյգ ՄաքԴինը, և Նիք Նայթը։ Աշխատել է նաև մի շարք հանրահայտ ամսագրերից հետ, այդ թվում՝ ամերիկյան, ֆրանսիական, իտալական, իսպանական, գերմանական և ճապոնական Vogue ամսագրերը, W, Self Service և Numéro ամսագրերը։ Նա նկարահանվել է այնպիսի ընկերությունների գովազդային հոլովակներում, ինչպիսիք են Էն Թեյլորը, Բենետոնը, Լուի Վիտոնը, Ռալֆ Լորենը, Քելվին Քլայնը, Արմանին, Օսկար դե լա Ռենտան և Իվ Սեն Լորենը2012 թվականի հոկտեմբերին Ռասելը ԹԵԴ կոնֆերանսում հանդես է եկել « Տեսքը ամեն ինչ չէ։ Հավատե՛ք ինձ, ես մոդել եմ» ("Looks aren't Everything. Believe me, I'm a Model") ներկայացմամբ, որը ԹԵԴ-ի բոլոր ժամանակների ամենահայտնի 20 ներկայացումներից մեկն է։ Այնտեղ նա իրեն բնութագրում է որպես "գենետիկական վիճականություն" շահած մարդ։ The Huffington Post-ի կողմից այդ ներկայացումը բնութագրվել է որպես ԹԵԴ-ի տեսահոլովակ, որը "թարմացնող անկեղծ է":


== Ծանոթագրություններ ==


== Արտաքին հղումներ ==
Քեմերոն Ռասելի հարցազրույցը Pony Ryder կայքին
Տեսքն ամեն ինչ չէ։ Հավատացե՛ք ինձ։ Ես մոդել եմ։ TEDxMidAtlantic Հոկտեմբեր 2012
Նատուբա

Նատուբա (պորտ.՝ Natuba), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական շրջան (մարզ)ում։ Մտնում է Ումբուզեյրուի գավառի կազմի մեջ։ Բնակչությունը կազմում է 9777 մարդ (2006 թվականի տվյալներով)։ Գրավում է 192,166 կմ2 տարածք։ Բնակչության խտությունը՝ 50,9 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 19.361.791,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.910,01 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,513 (տվյալները՝ ՄԱԿ-ի զարգացման ծրագրի)։
Քեթիի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Քեթի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 15 հուշարձան (19 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Տարսոնի ճակատամարտ (1165)

Տարսոնի ճակատամարտ, Անդրոնիկոս Կոմնենոսի գլխավորած բյուզանդական բանակի արշավանքը Կիլիկիայի իշխանության դեմ, որը տեղի է ունենում 1165 թվականին՝ Դաշտային Կիլիկայի Տարսոն քաղաքի շրջակայքում։


== Ճակատամարտ ==
Կիպրոսից այստեղ տեղափոխված 15-հազարանոց բյուզանդական զորքերը մարտակարգ ընդունած մոտենում են քաղաքի մատույցներին՝ Թորոս Բ Ռուբինյանի գլխավորած Կիլիկիայի հայկական իշխանության զորքերին ընդառաջ (շուրջ 10 հազարանոց)։ Ըստ Հովհաննես Կինամոսի «Համառոտ պատմություն» աշխատության՝ ձախահարձակ լինելուց առաջ Անդրոնիկոսի հրամանով նրա բանակն ընդունում է խաչակիր օրդեններին բնորոշ սեպաձև մարտակարգ։ Հայկական կողմին հաջողվում է աննկատ թևանցել բյուզանդական կայազորներին և անակնալ թևային գրոհներով ծանր պարտության մատնել վերջիններիս։ Զարգացնելով մարտավարական հաջողությունները՝ Թորոս Բ-ի զորքերը հետապնդում են բյուզանդացիներին և հիմնահատակ ոչնչացնում թշնամու նահանջող կայազորները։
Բյուզանդացիների կողմից «խոզի գլուխ» մարտակարգի կիրառման կապակցությամբ առկա են հակասական կարծիքներ։ Նիկիտա Խոնիացին իր «Պատմություն» աշխատության շրջանակներում լրացնելով Հովհաննես Կինամոս միտքը, նշում է, որ այդ քայլով բյուզանդացիները արհամարհական վերաբերմունք էին ցուցաբերում Կիլիկյան հայոց պետականության նկատմամբ։ Մեզ հասած սկզբնաղբյուրային տեղեկությունները հավաստում են, որ պարտություն կրելուց հետո Թորոսին աննկատ մոտենում է իր զորքերը կորցրած հեծյալ Անդրոնիկոսը, ապա անակնկալ հարձակումով տապալում վերջինիս ձիուց։ Թիկունքից հարվածելով հայոց իշխանին՝ Անդրոնիկոսը փախուստի է դիմում՝ Թորոսին թողնելով գետնին ընկած։ Այնուամենայնիվ, շնորհիվ հուսալի զրահի ու երկար վահանի՝ Ռուբինյան իշխանը որևէ էական վնաս չի կրում։


== Տես նաև ==
Տարսոնի գրավում (1097)


== Ծանոթագրություններ ==
Մովսեսաշեն

Անվան այլ կիրառումների համար տե՛ս՝ Մովսեսաշեն (այլ կիրառումներ)
Մովսեսաշեն, գյուղ Արցախի Հանրապետության Քաշաթաղի շրջանում։ Աղբրաձոր, Գահանիստ, Հայթաղ, Արախիշ, Վազգենաշեն և Քարաբակ գյուղերի հետ միասին կազմում է Արախիշ համայնքը։


== Աշխարհագրություն ==
Գյուղը տեղակայված է Արցախի Հանրապետության արևմտյան թևում՝ Քաշաթաղի շրջանում՝ նախկինում՝ Արցախի Վայկունիք գավառում։ Մովսեսաշենը տեղաբաշխված է Շալվա գետի վերին հոսանքում՝ նրա Րախիշ վտակի ձախափնյա անտառապատ ձորալանջին։


== Պատմություն ==
18-րդ դարի վերջերին և 19-րդ դարի սկզբներին Ղարաբաղի խաների և քրդական ցեղերի ճնշման տակ տարածաշրջանի բնակավայրերը հայաթափվել են։ Այս հանգամանքն էլ պատճառ դարձավ, որ գյուղի պատմության և անվան մասին հետք անգամ չմնա։ 
19-րդ դարի սկզբներին ներկայիս Մովսեսաշենում հայտնվել էին քուրդ խաշնարած մի քանի ընտանիքներ։ Հայկական բնակավայրը նրանք անվանակոչեցին Քյուրդ-Հաջի։ Նպատակ ունենալով տարածաշրջանից վերացնել հայկական հետքը՝ մի քանի տասնամյակի ընթացքում գյուղում հաստատված քրդերը հողին են հավասարեցրել հայկական պատմամշակութային ժառանգությունը։ Այնուամենայնիվ Մովսեսաշենում միջնադարյան հայկական հետքը տեսանելի է։
Գյուղի հարավային ծայրին պահպանվում են գերեզմանատան մասնիկները։ Մովսեսաշենում քրդերի կողմից կառուցված անասնագոմերի պատերի մեջ տապանաքարեր են ագուցված։ Գյուղից 2,5 կմ հարավ տեղակայված է Խաչինտակ կամ Խաչինյալ գյուղատեղին։ 
Ադրբեջանում խորհրդային կարգերի հաստատվելուց հետո այս տարածքները բռնակցվեցին ԱԽՍՀ-ին։
Մովսեսաշենը 1923 թվականին գտնվում էր ԱԽՍՀ Կարմիր Քուրդիստանի օկրուգի, իսկ 1930 թվականին՝ Լաչինի շրջանի կազմի մեջ։
1993 թվականին Արցախի Հանրապետության Պաշտպանության բանակի հարվածների տակ գյուղը ազատագրվեց։ 
1995 թվականին այստեղ սկսվեց բնակավայրի վերաբնակեցման գործընթացը։ Այստեղ հաստատվեցին Ադրբեջանից բռնագաղթված մի քանի ընտանիքներ և Հայաստանի Հանրապետության բնակավայրերից քաղաքացիներ։ Գյուղը ստացավ Մովսեսաշեն անվանումը։ Բնակավայրը գտնվում է Արախիշ համայնքի կազմում։ 
2020 թվականի Արցախյան երկրորդ պատերազմի հետևանքով բնակավայրը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Մովսեսաշեն գյուղում բնակվում էր 19 մարդ, կար 5 տնտեսություն։
Բնակավայրի ազգաբնակչության փոփոխությունը.


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==
Պեզարո

Պեզարո (իտալ.՝ Pesaro իտալերեն արտասանություն [ˈpeːzaro] կամ [ˈpeːsaro]), քաղաք Իտալիայում, Մարկեի շրջան համանուն շրջանի վարչական կենտրոնը։ Ըստ 2011 թ. մարդահամարի տվյալների բնակչությունը 95.011 մարդ է, այն դարձնելով երկրորդ ամենաբազմամարդ քաղաքը Մարկեի շրջանում Անկոնայից հետո։ Քաղաքի տոնը սեպտեմբերի 24-ին է։
Տնտեսության հիմնական ճյուղերն են ձկնորսությունը, կահույքի արտադրությունը և զբոսաշրջությունը։


== Պատմություն ==
Հնում քաղաքը կոչվել է Պիզավր (Լատ.՝ Pisaurum)։ Քաղաքն հիմնադրել են հռոմեացիները մ.թ.ա 184 թվականին։ Եվ որպես գաղութ է հանդիսցել Պիկենում (Լատ.՝ Picenum) մարդիկ, ովքեր ապրում են հյուսիսարևելյան ափին դեռևս վաղ երկաթի դարաշրջանում։


== Հայտնի մարդիկ ==
Ջոակինո Ռոսսինի, կոմպոզիտոր
Մասսիմո Ամբրոզինի, ֆուտբոլիստ
Լակուն Գոիլ, թմկահար
Անգելո Ռոմանի, օլիմպիական լողորդ
Ռենատա Տեբալդի, սոպրանո
Աննա Մարիա Ալբերգեթի, երգչուհի և դերասանուհի
Ռից Օրտալինի, ֆիլմերի կոմպոզիտոր
Վալենտինո Ռոսի,
Անտոնելա Բոնչի, նյարդաբան
Ֆիլիպո Մանինի, լողորդ
Լուիջի Կառլո Բոռոմեո, եպիսկոպոս (1952-1975)


== Հասարակություն ==


=== Ժողովրդավարություն ===


=== Ազգային փոքրամասնություներ ===
Մոլդովացիներ 1, 333 (17.63%)
Ռումինիացիներ 1.171 (15, 49)
Ուկրաինացիներ 805 (10, 65%)


== Միջազգային հարաբերություններ ==


=== Քույր քաղաքներ ===


== Պատկերասրահ ==

		
		
		
		


== Տես նաև ==
Իտալիայի վարչական բաժանում


== Ծանոթագրություններ ==


== Արտաքին հղումներ ==
Պաշտոնական կայք Archived 2004-09-28 at the Wayback Machine.
Քաղաքապետարանի կայք
Բրիտանական հանրագիտարան
Ամանդա Բիրզ

Ամանդա Բիրզ (անգլ.՝ Amanda Bearse, օգոստոսի 9, 1958(1958-08-09), Ուինթեր Փարք, Օրինջ շրջան, Ֆլորիդա, ԱՄՆ), ամերիկացի դերասանուհի, ռեժիսոր և հեռուստատեսային պրոդյուսեր, որը հայտնի է դարձել 1985 թվականի «Վախի գիշեր» սարսափ ֆիլմում նկարահանվելուց հետո։
1987 թվականին Բիրզը «Ամուսնացած է... երեխաների հետ» սիթքոմում ստացել Է Մարս Դարսիի դերը, որտեղ նա նկարահանվել է մինչև 1997 թվականը, ինչպես նաև հանդես է եկել որպես շոուի ռեժիսոր։ Սերիալի ավարտից հետո նա դարձել է հաջողակ հեռուստատեսային ռեժիսոր և գրեթե դադարել է աշխատել որպես դերասանուհի։ Նա նկարահանել է այնպիսի սերիալների մեծ թվով էպիզոդներում, ինչպիսիք են «Դարման և Գրեգը» և «Ռիբան», իսկ 2011 թվականին կարճ ժամանակով վերադարձել է հեռուստաէկրան «Մահվան չափ գեղեցիկ» սերիալում։
Բիրզը ծնվել է Ֆլորիդա նահանգի Վինթեր Պարկ քաղաքում և դերասանական վարպետություն է սովորել Նյու Յորքում, որտեղ 1982 թվականին կայացել է նրա առաջնաելույթը «Իմ բոլոր երեխաները» ցերեկային սերիալում։
1993 թվականին բացահայտվել է, որ Բիրզը լեսբուհի է, իսկ 2010 թվականին նա ամուսնացել է իր գործընկեր Քերրի Շենկենի հետ, որի հետ հարաբերություններ է ունեցել 1989 թվականից։ Նրանք ունեն որդեգրված դուստր՝ Զոյին։


== Ֆիլմագրություն ==
Իմ բոլոր երեխաները (1982—1984 թվականներ, ցերեկային սերիալ)
Առաջին գործը (1983 թվական)
Արձանագրություն (1984 թվական)
Ուսանողական արձակուրդներ (1985 թվական)
Վախի գիշեր (1985 թվական)
Հյուրանոց (1986 թվական, 1 էպիզոդ)
DOOM սերունդ (1995 թվական)
Հրեշների ընտանիքը (1995 թվական)
Ամուսնացած է․․․ երեխաների հետ (1987—1997 թվականներ, 260 էպիզոդ)
Մահվան չափ գեղեցիկ (2011 թվական, 2 էպիզոդ)
Զայրույթի կառավարում (2013 թվական, 1 էպիզոդ)


== Ծանոթագրություն ==
Լ’Էտուալ (ընկերություն)

«Լ’Էտուալ» (ֆր.՝ L'Etoile՝ «աստղ»), առևտրային ցանց, որը բաղկացած է մանրածախ խանութներից, որոնք գտնվում է Ռուսաստանի տարբեր քաղաքներում։ Հիմնական ապրանքները կոսմետիկա և օծանելիք են։
2013 թվականին Ռուսաստանի ամենամեծ օծանելիքի և կոսմետիկայի ցանցն է՝ ավելի քան 790 խանութներով, եկամուտը կազմել է 47 միլիարդ ռուբլի, շուկայի մասնաբաժինը՝ 10,9% (դրան հաջորդում են «Ռիվ Գոշ» ցանցը՝ 192 խանութներով և «Իլ դե Բոտե»-ն՝ 138 վաճառակետերով)։ Ռուսաստանում 30 առաջատար մանրածախ առևտրի ցուցակում այն եկամտով ​​զբաղեցնում է 17-րդ տեղը։


== Ապրանքանիշի մասին ==
«Լ’Էտուալ»ն առաջարկում է գեղեցկության համար համաշխարհային արտադրանքի ավելի քան 150 ապրանքանիշեր` օծանելիքի, դիմահարդարման, մաշկի և մազերի խնամքի, անձնական խնամքի և մանկական ապրանքների, ինչպես նաև իր սեփական «Л’Этуаль Selection» ապրանքանիշը։ Ցանցն ունի 850 խանութ, որոնք տեղակայված են Ռուսաստանի Դաշնության 220 քաղաքներում։


== Պատմություն ==
Առաջին «Լ’Էտուալ» խանութը բացվել է 1997 թվականին Մոսկվայում՝ Սմոլենսկայա հրապարակում խորհրդային ժամանակներում հայտնի «Ռուսլան» խանութի տարածքում։ Նույն թվականին Մոսկվայի Դորոգոմիլովսկայա փողոցում բացվել է խանութ, որն այսօր էլ գործում է։ 1998 թվականին Վորոնեժում բացվել է տարածաշրջանային առաջին խանութը։ 2009 թվականին Դոնի Ռոստովում բացվել է «Լ’Էտուալի» սուպերմարկետային ձևաչափով առաջին` «Ոսկե Բաբելոն» առևտրի կենտրոնում, որն ունեցել է 1600 մ² մակերես։ 2011 թվականին «Լ’Էտուալը» թողարկել է իր սեփական «Л’Этуаль Selection» ապրանքանիշը` պրոֆեսիոնալ դեկորատիվ կոսմետիկա և գործիքներ, նորաձևության պարագաներ։ 2013 թվականին  «Լ’Էտուալ» ցանցը դարձել է Ռոսբիզնեսկոնսալտինգի «Մանրածախ ցանց» անվանակարգում մրցանակի դափնեկիր։
2008 թվականից մինչև 2013 թվականի վերջ ապրանքանիշի դեմքը եղել է ֆրանսիացի երգչուհի Պատրիսիա Կաասը։ 2011-2012 թվականներին ռուս դերասանուհի Մարիա Շուկշինան Պատրիսիա Կաասի հետ միասին գովազդել է «Լ’Էտուալի» սեփական ապրանքանիշը։
2015 թվականին «Լ’Էտուալը» գնել է մի քանի քաղաքներում գտնվող «Ռիվ Գոշ» ցանցի խանութների տարածքները։


== Ծանոթագրություններ ==


== Արտաքին հղումներ ==
Պաշտոնական էջ
(5915) Յոշիրո

(5915) Յոշիրո (անգլ.՝ Yoshihiro), աստերոիդ աստերոիդների հիմնական գոտում։ Հայտնաբերվել է 1991 թվականի մարտի 9-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,252226 ա. մ., առավելագույնը մոտենում է 2,0301 ա. մ. հեռավորության վրա և հեռանում 2,4744 ա. մ.։ Արեգակի շուրջ մեկ ամբողջական պտույտ է կատարում 1234,57 երկրային օրվա ընթացքում, իր ուղեծրով շարժվելով միջինում 0,291599 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5915) Յոշիրո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լումբուշկա

Լումբուշկա (ռուս.՝ Лумбушка), գետ Ռուսաստանում, հոսում է Կարելական ինքնավար հանրապետությունում։ Թափվում է Օնեժսկի Սվիր լիճ։ Գետի երկարությունը 18 կմ է, ավազանի տարածքը 57,8 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Օնեժսկի լիճ է, ենթաավազանը՝ Սվիր։ Գետի ջրատնտեսային տեղամասը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000015686
Հիդրոլոգիական ուսումնասիրությունների կոդը - 102001568
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տարկոյտա (այլ կիրառումներ)

Տարկոյտա, կարող է վերաբերել՝

Տարկոյտա - գետ Ռուսաստանում, հոսում է Կոմի Հանրապետությունով։ Գետաբերանը գտնվում է Շապկինա գետի ձախ ափին՝ 108 կմ հեռավորության վրա
Տարկոյտա - գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պիչա գետի ձախ ափին՝ 68 կմ հեռավորության վրա
Չայկա (գյուղ, Ուինսկի շրջան)

Անվան այլ կիրառումների համար տե՛ս՝ ՉայկաՉայկա (ռուս.՝ Чайка, մարիներեն՝ Карамыш), գյուղ Ռուսաստանի Պերմի երկրամասի Ուինսկի շրջանի կազմում։
Բնակչությունը 2002 թվականին գրանցված տվյալներով կազմում էր 813 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զալոնա

Զալոնա, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Գուբսկայա

Գուբսկայա (ռուս.՝ Губская), ստանիցա Ռուսաստանի Դաշնության Կրասնոդարի երկրամասի Մոստովսկոյի շրջանի կազմում։
Բնակչությունը 2010 թվականին գրանցված տվյալներով կազմում էր 3221 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոկլոն (հուշահամալիր, Սալսկ)

«Պոկլոն» (ռուս.՝ Мемориальный ансамбль «Поклон»), հուշահամալիր ՌԴ Ռոստովի մարզի Սալսկ քաղաքի Ազատության հրապարակում։


== Պատմություն ==
1918 թվականի ապրիլի 23-ին ներկայիս հուշահամալիրի գտնվելու վայրում տեղի է ունեցել սգո հանրահավաք` նվիրված Սալսկի առաջին կարմիրբանակայիններին, որոնք ապրիլի 20-22-ին սպանվել էին Սրեդնի Եգորլիկ գյուղի մոտ` խորհրդային իշխանության համար մղվող մարտերում։ Սկզբնապես եղբայրական գերեզմանին տեղադրված էր փայտե բրգաձև հուշարձան։
Հայրենական մեծ պատերազմի ժամանակ եղբայրական գերեզմանում թաղվել են Խորհրդային բանակի զինվորներ, որոնք զոհվել են 1942 թվականին Սալսկի պաշտպանության ժամանակ և մեկ տարի անց նրա ազատագրման ժամանակ։
1947 թվականին եղբայրական գերեզմանում կատարվել են բարեկարգման աշխատանքներ, նրա վրա դրվել է զինվորի գիպսե քանդակ։ Գագաթին աստղով և «Հավերժ փառք Հայրենիքի համար մղված մարտերում ընկած հերոսներին» մակագրությամբ բուրգին ամրացվել է գիպսե պսակ։
1967 թվականին իրականացվել է համալիրի վերակառուցում, և այն ձեռք է բերել իր ժամանակակից տեսքը։ Համալիրի քանդակագործը Վ. Լ. Գլուխովն է, ճարտարապետը` Բ. Վ. Իգնատենկոն, երկուսն էլ Սալսկի բնակիչներ։ Հուշահամալիրը բաց վարդագույն մարմարի փշրանքներից 7-մետրանոց կոթող է, որն ամրացված է հողե բլրակի վրա։ 1975 թվականին եղբայրական գերեզմանին, բլրակի հետևում, տեղադրվել է ինը շիրմաքար։ Նրանց ամրացվել են ուրալյան սպիտակ մարմարից սալեր, որոնց վրա փորագրված են թաղված 177 զինվորների ազգանունները։
1981 թվականին եղբայրական գերեզմանի մոտ թաղվել է Խորհրդային Միության հերոս, Սալսկի բնակիչ Բորիս Տերենտևը։
Հաղթանակի 60-ամյա հոբելյանի առթիվ դեպի հուշարձան գնացող ծառուղում տեղադրվեցին Խորհրդային Միության հերոս սալսկցիների վերակառուցված բարձրաքանդակները։


== Հղումներ ==
Мемориальный ансамбль «Поклон»
Պրիշիբ (այլ կիրառումներ)

Պրիշիբ, կարող է վերաբերել՝

Պրիշիբ - գյուղ, Ուկրաինայի Դոնեցկի մարզի Սլավյանսկիում
Պրիշիբ - գյուղ, Ուկրաինայի Խարկովի մարզի Բալակլեյայի շրջանում
Պրիշիբ - գյուղ, Ուկրաինայի Նիկոլաևի մարզի Բերեզնեգովատոեի շրջանում
Պրիշիբ - գյուղ, Ուկրաինայի Պոլտավայի մարզի Կրեմենչուգի շրջանում
Պրիշիբ - քաղաքատիպ ավան, Ուկրաինայի Զապորոժիեի մարզի Միխայլովկայի շրջանում
Aphodius pusillus

Aphodius pusillus (լատ.՝ Aphodius pusillus), Բզեզների տեսակ Aphodiinae ենթաընտանիքից։
Նրա երկարությունը 3,5-4,7 մմ է։ Մարմինը սև է նախակուրծքը անկյուններից կարմրավուն։ Վերնաթևերը կարմրավուն - շագանակագույն, հաճախ թեթև կետեր առջևի իրանի վրա։ Ոտքերը կարմրավուն և շագանակագույն են։ Բզեզները, որոնք բնութագրվում է հետևյալ հատկանիշներով.

փոքր
գծիկավոր կամ պարզապես հարթ իրանով։


== Ծանոթագրություններ ==
Տիգրան Ռասմաճյան

Ռասմաճյան Տիգրան Հակոբի  (հուլիսի 13-ին 1862 թվական, Ալեքսանդրապոլ (այժմ՝ Լենինական)), հայ մանկավարժ։ Կրթությունն ստացել է Ալեքսանդրապոլում, Էջմիածնի Գևորգյան ճեմարանում, ապա՝ Լայպցիգի և Ենայի համալսարաններում։ Փիլիսոփայի թեկնածու 1896 թվականին։ Որպես ուսուցիչ և տեսուչ աշխատել է Ալեքսանդրապոլում, Երևանում, Թիֆլիսում։ Դասախոսել է Երևանի մանկավարժական ինստիտուտում, համալսարանում, կոնսերվատորիայում։ Հեղինակ է մի շարք դասագրքերի և գիտամանկավարժական աշխատությունների։ Ա․ Չիլինկարյանի և Ավետիք Իսահակյանի հետ կազմել է հայոց լեզվի «Դասընկեր» դասագիրքը։
Իրեսե (Բաիա)

Իրեսե  (պորտ.՝ Irecê), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահանգի Բաիա մարզում։ Մտնում է Իրեսե գավառի կազմի մեջ։ Բնակչությունը կազմում է 62 197 մարդ՝ 2006 թվականի տվյալներով։ Գրավում է 313,695 կմ2 տարածք։ Բնակչության խտությունը՝ 198,3 մարդ/կմ²։


== Պատմություն ==
Քաղաքը հիմնադրվել է 1933 թվականի մայիսի 31-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 157.419.184,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.132,18 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,666 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման կիսաանապատային է։
Օվինգեն

Օվինգեն  (գերմ.՝ Owingen), կոմունա Գերմանիայի Բադեն Վյուրտեմբերգ երկրամասում։
Մտնում է Բոդենզե շրջանի կազմում։ Բնակչությունը կազմում է 4226 մարդ (ըստ 2010 թվականի դեկտեմբերի 31-ի)։ Տարածքը կազմում է 36,73 կմ²։ Պաշտոնական կոդ՝ 08 4 35 047։


== Ծանոթագրություններ ==


== Արտաքին հղումներ ==
Պաշտոնական էջ
Իլ դ’Էքս (Ծովափնյա Շարանտի գավառ)

Իլ դ’Էքս (ֆր.՝ Île-d’Aix), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Ռոշֆոր Նորդ կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17004։


== Բնակչություն ==
Համայնքի բնակչությունը 2010 թվականին կազմում էր 232 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Իլ դ’Էքս (ֆր.)Վ
Աստերոիդների ցանկ (326001-326100)

Աստերոիդների ցանկ (325901-326000)  • Աստերոիդների ցանկ  • Աստերոիդների ցանկ (326101-326200)
 Աստերոիդների ցանկ (325901-326000)  • Աստերոիդների ցանկ  • Աստերոիդների ցանկ (326101-326200)
Քուռակաջուր (գետ)

Քուռակաջուր, գետակ Հայաստանի Սյունիքի մարզում, Գեղի գետի օժանդակը։ Սկիզբ է առնում Զանգեզուրի լեռների արևելյան լանջերից և Գետիշեն գյուղից արևելք միախառնվում մայր գետին։ Երկարությունը՝ 5 կմ։


== Ծանոթագրություններ ==
Մուֆդի Զաքարիա

Մուֆդի Զաքարիա  հունիսի 12, 1908(1908-06-12), Գարդայա, Ghardaïa District, Ghardaïa Province, Ալժիր - օգոստոսի 17, 1977(1977-08-17), Թունիս, ալժիրցի բանաստեղծ, հայտնի է որպես «Ալժիրյան հեղափոխության բանաստեղծ»։ Բանաստեղծությունները գրված են հիմնականում գրական արաբերենով, երգերը՝ արաբերենի ալժիրյան բարբառով։


== Կենսագրություն ==
Մուֆդի Զաքարիան ծնվել է 1908 թվականի հունիսի 12-ին Ալժիրի Գարդայա գյուղում։ Սովորել է Զեյթունիայի մեդրեսայում (Թունիս)։ Ակտիվ քաղաքական կյանք է վարել, եղել է Ալժիրի «Հյուսիսաֆրիկյան աստղ» ազգային կուսակցության գլխավոր քարտուղարը։ Ֆրանսիացի գաղութարարների դեմ պայքարին մասնակցելու համար Մուֆդի Զաքարիան ենթարկվել է ճնշումների։ 1956 թվականին, գտնվելով «Սերքաջի-Բերբարուս» բանտում, նա գրել է Քասսամանի երգը, որը Ալժիրի անկախացումից հետո դարձել է ազգային օրհներգ։ 1959 թվականին Մուֆդի Զաքարիան փախել է բանտից, ապրել է Մարոկկոյում և Թունիսում։


== Գրական գործունեություն ==
Մուֆդի Զաքարիան Ալժիրի ազգային անկախության համար պայքարի մասին բանաստեղծությունների ժողովածուների հեղինակն է։ Առաջին ժողովածուն՝ «Սրբազան կրակ» («Ալ-Լահաբ Ալ-մուքադաս»), լույս է տեսել 1961 թվականին։ 4 տարի անց լույս է տեսել երկրորդ ժողովածուն՝ «Ձիթենու տակ» («Թահտա զիլյալ ազ-Զեյթուն»)։ Իր բանաստեղծություններում Զաքարիան պահպանել է մարտիկների հերոսությունը, Թունիսի ազատագրական պատերազմը  և Մարոկկոյի հաղթանակները։


== Ժառանգություն ==
Զաքարիան գրել է Ալժիրի ազգային օրհներգը։ Նա ունեցել է փոստային նամականիշներ, որոնք հետագայում թողարկվել են։ Նումերատ-Մուֆդի Զաքարիա օդանավակայանը Ղարդաայում, Ալժիրի ժողովրդավարական դեմոկրատական հանրապետությունը կոչվել են նրա անունով։
Նրա անունով կոչվել է նաև մշակութային կենտրոն, որը կառուցվել է 1984 թվականին։


== Մատենագիտություն ==
«Սուրբ կրակ» («Ալ-Լահաբ Ալ-մուքադաս»), 1961
«Ձիթենու տակ» («Թահտա զիլյալ ազ-Զեյթուն»), 1965
«Ալժիրյան հեղափոխության հիմնը» - «Ֆաաշխադու»
«Ատոմային ռումբի զավակ» - «Վալիդ ալ-կունբուլյա ազ-զարրիյա»»
«Աճող զոհաբերություն» - «ազ-Զաբիհ աս-Սաիդ»
«Ալժիրի դուստրերի երգը» - «Նաշիդ Բինթ Ալ Ջազաիր»
«Ալժիրի ազատագրման բանակի երգը» և այլն։


== Ծանոթագրություններ ==
Շալե (Էնի գավառ)

Անվան այլ կիրառումների համար տե՛ս՝ Շալե (այլ կիրառումներ)Շալե  (ֆր.՝ Challex), կոմունա Ֆրանսիայում, Ռոն Ալպեր մարզի Էն գավառում։ Մտնում է Կոլոնժն կանտոնի մեջ։ Շրջանը՝ Ժեքս։
Կոմունայի INSEE կոդը՝ 01078։


== Աշխարհագրություն ==
Կոմունան Փարիզ քաղաքից գտնվում է 410 կմ հարավ-արևելք, Լիոն քաղաքից 100 կմ դեպի հյուսիս-արևելք, 60 կմ արևելք Բուրկ ան Բրեսից։


== Կլիմա ==
Կլիման կիսացամաքային է, ձմռանը ցուրտ է, իսկ ամռանը՝ տաք։ Կոմունայում անձրևներ հաճախ են լինում, հիմնականում՝ ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 1225 մարդ։


== Ադմինիստրացիա ==


== Տնտեսություն ==
2010 թվականին աշխատունակ տարիք (15-64 տարեկան) ունեցող 798 մարդկանցից 618-ը տնտեսապես ակտիվ են եղել, 180-ը՝ պասիվ (ակտիվության ցուցանիշը՝ 77,4 % է, 1999 թվականին՝ 71.7 %)։ 618 ակտիվ բնակիչներից աշխատել են 575 -ը (309 տղամարդ, 266 կին), գործազուրկ է եղել 43 մարդ (23 տղամարդ և 20 կին)։ 180 պասիվներից 52 մարդ եղել են աշակերտ կամ ուսանող, 53-ը՝ թոշակառու, 75-ը պասիվ են եղել այլ պատճառներով։


== Նկարներ ==

		


== Ծանոթագրություններ ==


== Արտաքին հղումներ ==
Պաշտոնական կայք Archived 2014-03-24 at the Wayback Machine.
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)
cassini.ehess.fr. Проверено 8 апреля 2014 Archived 2008-06-21 at the Wayback Machine.
Վերմլանդ

Վերմլանդ (շվեդերեն՝ Värmland), պատմական նահանգ Շվեդիայում, որը գտնվում է Սվեալանդ շրջանում։ Նահանգի լատիներեն անվանումներն են՝ Vermelandia և Wermelandia: Ընդհանուր մակերեսը կազմում է 18,164 կմ², բնակչության թիվը 2009 թվականի դրությամբ կազմում էր 311,652 մարդ։


== Աշխարհագրություն ==
Վերմլանդը հարավում սահմանակցում է Վեստերգյոտլանդի և Դալսլանդի, արևմուտքում՝ Նորվեգիայի, արևելքում՝ Դալարնայի, Վեստմանլանդի և Ներքեյի հետ։ Նահանգի տարածքի մեծ մասը բաղկացած է Վերմլանդի լենի հողերից, սակայն Սյոդրա Ռոդա տարածքը պատկանում է Վեստրա-Գյոտալանդ լենին, իսկ Դեգերֆորս և Կարլսկուգա կոմունաների տարածքի մի մասը՝ Էրեբրու լենին։
Վերմլանդին է պատկանում Շվեդիայի խոշորագույն Վենեռն լճի հյուսիսային մասը։


== Պատմություն ==
Վերմլանդում հայտնաբերվել են հնադարյան պատմության համեմատաբար քիչ քանակությամբ վկայություններ։ Դրանց թվում է մոտ 500 բնակավայր, որոնց մեծ մասն իրենցից ներկայացնում էին ձկնորսական բնակավայրեր, որոնք տեղակայված էին լճերի ափերին։ Վերմլանդի հարավ-արևմուտքում հայտնաբերվել են նաև ժայռապատկերներ։ Վեներնի շրջանում հայտնաբերվել են նեոլիթի ժամանակաշրջանի առանձին իրեր։ Ուշ նեոլիթին են պատկանում 138 պատկերասրահային դամբարան, որոնք հայտնաբերվել են հնագետների կողմից նահանգի հարավ-արևմուտքում։ Դամբարանների հյուսիսային սահմանը ձգվում է մինչև Արվիկան։
Բրոնզի դարն իրենից հետո թողել է մոտ 2200 դոլմեն, որոնց մեծ մասը գտնվում է Վենեռն, Գլաֆսֆյորդ և Ֆրյուկենյան լճերի (Էվրե Ֆրյուկեն, Մելան Ֆրյուկեն և Նեդրե Ֆրյուկեն) շուրջը։ Այդ շինությունները թողած մշակույթի մասին գրեթե ոչինչ հայտնի չէ։
Վաղ երկաթի դարին պատկանող գտածոներ Վերմլանդում գրեթե չեն հայտնաբերվել։ Այդ սակավաթիվ գտածոների թվում են երկու տասնյակ գերեզմանոցային դաշտեր (դրանց մեծ մասը հայտնաբերվել է Վերմլանդսնես թերակղզում) և քարե օղակներ։
Ուշ երկաթի դարից պահպանվել է ավելի քան 2200 դամբարանաբլուր։ Հիմնականում, դրանք կենտրոնացված են Վերմլանդսնեսում և Բյուելվեն, Նորսելվեն և Կլարելվեն գետահովիտներում, սակայն դրանցից մի քանիսը հայտնաբերվել են Վենեռնից արևելք և Չյոլայի շրջանում՝ արևմուտքում։ Դրանց մեծ մասը թվագրվում է Ժողովուրդների մեծ գաղթի ժամանակաշրջանին, իսկ մնացյալները պատկանում են վիկինգների ժամանակաշրջանին։
Նահանգի անվանումը ծագել է 13-րդ դարից ոչ շուտ։ Միջին դարերում այդ ժամանակ քիչ բնակեցված Վերմլանդի սահմաններն, ենթադրաբար, մեծ մասամբ համընկնում էին այժմյան Վերմլանդի սահմանների հետ։
Այն մասին, թե ինչպես է քրիստոնեությունն եկել Վերմլանդ, գրեթե ոչինչ հայտնի չէ։ Սկարայի թեմի կազմի մեջ մտնող այս նահանգում երբեք վանքեր չեն եղել։


== Ծանոթագրություններ ==
Նիկիտա Չանդակ

Նիկիտա Չանդակ (նեպալ.՝ निकिता चाण्डक्,սեպտեմբերի 5, 1995(1995-09-05), Urlabari Municipality, Morang District, Kosi Zone, Արևելյան շրջան (Նեպալ), Նեպալ), նեպալցի մոդել, գեղեցկության մրցույթի տիտղոսակիր։ Նվաճել է «Միս Նեպալ 2017» տիտղոսը։ Նիկիտան նվաճել է նաև «Միս հայտնի ընտրություն» և «Միս ինքնավստահ» մրցանակները։ Ներկայացրել է Նեպալը Չինաստանի Սանյա քաղաքում անցկացվող «Միս աշխարհ 2017» մրցույթի ընթացքում։


== Վաղ կյանք ==
Նիկիտա Չանդակը բնիկ Ուրլաբարցի է։ Նա ծնվել է 1995 թվականի սեպտեմբերի 5-ին Անիլ և Սուշմա Չանդակների ընտանիքում։ Պատկանում է Մարվարի ցեղին և կրում է վերջինիս մշակույթը և ավանդույթները։ Վաղ տարիքում եղել է ինտրովերտ։ Դպրոցական տարիներին ցուցաբերել է լավ վարքագիծ, հետևել բոլոր կանոններին, ինչի արդյունքում դարձել է իր ուսուցչի ամենասիրելի աշակերտը։


== Կրթություն ==
Չանդակը ավարտել է Պաշուպատի միջնակարգ դպրոցը, այնուհետև՝ Գոթանի LK Singhania կրթական կենտրոնի ավագ դպրոցը։ Չանդակը սովորում է նաև Հնդկաստանի JD նորարական տեխնոլոգիաների ինստիտուտի նորարակական հաղորդակցության բաժնում։


== Կարիերա ==
Միս Նեպալ 2016 մրցանակակիր Աշմի Շրեսթան իր ֆեյսբուքյան էջում գրել է, որ Չանդակը գերազանցել է իր երևակայությունը, երբ հանդես է եկել TGIF նորաձևության շաբաթում։
Տոնահանդես
Չանդակն իր առաջին տիտղոսը նվաճել է 20 տարեկանում, երբ 2017 թվականին հաղթել է «Միսս Նեպալ 2017» մրցույթում։ «Միս աշխարհ 2017»-ում նա առաջին Միս Նեպալն էր, ով տեղ գտավ Top Model մրցույթում՝ ընդգրկվելով լավագույն 30 մոդելների ցանկում։ Եղել է մուլտիմեդիա մրցանակի 2-րդ մրցանակակիր։ Ընդգրկվել է «Ժողովրդի ընտրություն» մրցանակաբաշխության տասնյակում։ Իր նախաձեռնած «Նպատակային գեղեցկություն» նախագծում ընդգրկվել է լավագույն 20-յակի մեջ։


== Ծանոթագրություններ ==
Վոլոսովո (գյուղ, Դանիլովսկի շրջան)

Վոլոսովո (ռուս.՝ Волосово), գյուղ Ռուսաստանի Յարոսլավլի մարզի Դանիլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գիրք ոչինչ

«Գիրք ոչինչ» գիրքը կազմված է բացառապես մաքուր էջերից, հրատարակված է ԱՄՆ-ում 1974 թվականին։
Այսպես ասած, գիրքը կազմված մաքուր էջերից համարվում է սովորական նոթատետր։ Գրքի և նոթատետրի միջև եղած փոքր տարբերության վրա որոշել է խաղալ Harmony Books հրատարակչությունը, հրատարակելով «Գիրք ոչինչ»-ը 1974 թվականին, որը 192 էջից կազմված հատոր էր (ստանդարտ ծավալը մալեսկինի և ուրիշ նշումների գրքույկների)։ Հրապարակախոս Ստեֆան Կենֆերը նշել է այդ առիթով Time թերթում, որ ««Գիրք ոչինչ»-ը լավագույն ծաղրանքն է աննշան գրքերի նկատմամբ»։ Ըստ էության գիրքը պահանջված էր, քանի որ արդեն այդ նույն տարվա վերջում գիրքը երկրորդ անգամ է վերահրատարակվում, 160 էջ ծավալով։ Այս վերահրատարակման մեջ կար ենթագլուխ. «Ուզո՞ւմ ես նրանից ինչ-որ բան անել» (անգլերեն Wanna make something of it?): Գրքի առնված էր հատուկ կազմաշապիկի մեջ, որի կափարիչի վրա զետեղված էր Էդուարդ Դալբերգի բնաբանը. «Անհրաժեշտ է երկար ժամանակ, որպեսզի հասկանանք ոչինչը», և հաջորդ պարզաբանումը հրատարակողից. «Երբ Բեռնարդ Շոուին հարցրեցին թե ո՞ր հինգ գրքերը նա իր հետ կվերցներ անմարդաբնակ կղզի, նա պատասխանեց, որ կուզենար վերցներ իր հետ հինգ գիրք մաքուր էջերով։ Գիրք ոչինչը հենց այդպիսի գիրք է։ Անսահման բազմության հնարավորության։ Գրեք սեփական վեպը, կազմեք հեղինակային խոհանոցային բաղադրատոմսերի հավաքածու , նկարեք, կազմեք ցուցակներ, հավաքեք ստորագրություններ, բանաստեղծություններ գրեք, նկարներ ամրացրեք, հնարեք հագուստի մոդելներ, ստեղծեք ձեր կարի կամ ասեղնագործության տեսակը, խզբզեք հենց այնպես, տեղադրեք երգեր, գրի առեք կարևոր ամսաթվեր, պահեք հյուրերի կարծիքների համար գիրք, ծաղիկներ չորացրեք, սիրելի ասույթները գրի առեք, հավաքեք կամ հորինեք ծիծաղելի դեպքեր, միացրեք ձեր երևակայությունը, արեք ինչ-որ բան։ «Գիրք ոչինչ»ը ձեր գիրքն է, նա կարող է դառնալ ամեն ինչ, ինչ Դուք ուզեք։
Ըստ էության, ժամանակի ընթացքում աճեց գրքի հեղինակությունը, քանի որ հրատարակչությունը ամբողջ հզորությամբ թողարկեց «Գիրք ոչինչ»-ը. այսպես, 1980 թվականին թողարկված «Երազահան գիրք ոչինչ»-ը ազդարարում էր հրատարակչություններին հանրաճանաչ շարքի նորագույն թողարկումը։
Հետագայում «Գիրք ոչինչ»-ը հիշատակվում է որպես իր տեսակի մեջ կոնցեպտուալ ակցիա, համանման Կազիմիր Մալևիչի «Սև քառակուսի», Ջոն Քեյջի «4 րոպե 33 վայրկյան» պիեսի և այլ գրքերի։ Արդյունքում հայտնվեցին ուրիշ գրքերի հրատարակություններ, որոնք իրենցից ներկայացնում էին անկախ իրենց շապիկի անվանումից՝ մաքուր թղթերի բլոկ։ Այսպես 2011 թվականին բրիտանացի Շերիդան Սայմը գիրք թողարկեց հետևյալ անվան տակ «Ինչի մասին են մտածում տղամարդիկ բացի սեքսից» դատարկ թղթերից բաղկացած գիրքը, հեղինակի կարծիքով, այն պետք է արտացոլի իր «ապշեցուցիչ եզրակացությունը» այն մասին, որ բացի սեքսից տղամարդիկ ուրիշ ոչ մի բանի մասին չեն մտածում, ինչպես հաղորդում է  Daily Telegraph-ը, գիրքը մեծ հաջողությամբ տարածվել է ուսանողների մոտ։


== Ծանոթագրություններ ==
Նովովլադիմիրովկա (գյուղ, Սերեդինա-Բուդայի շրջան)

Անվան այլ կիրառումների համար տե՛ս՝ ՆովովլադիմիրովկաՆովովլադիմիրովկա (ուկրաիներեն՝ Нововолодимирівка), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Նովովլադիմիրովկա գյուղում բնակվում էր 55 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարավիլ

Վարավիլ (ֆր.՝ Varaville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 795 մարդ, բնակչության խտությունը` 48.21 մարդ/կմ²։ Բնակավայրը զբաղեցնում է 16.49 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ արևմուտք, Կան քաղաքից` 18 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 551 աշխատունակ (15-64 տարեկան)  բնակիչ, որոնցից ակտիվ էին 376-ը, իսկ ոչ ակտիվները` 175։ Ակտիվության ցուցանիշը կազմում է 68,2 %։ 376 աշխատունակ մարդկանցից աշխատել է 354 անձ (179 տղամարդ և 175 կին)։ Գործազուրկ են եղել 22 անձ (9 տղամարդ և 13 կին)։ 175 անաշխատունակներից 38-ը եղել են աշակերտներ կամ ուսանողներ, 91-ը` թոշակառուներ, իսկ 46-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Off the Wall (սինգլ)

«Off the Wall», ամերիկացի երգիչ Մայքլ Ջեքսոնի երգերից։ Համանուն ալբոմի երրորդ սինգլն է։ կոմպոզիցիայի հեղինակը Ռոդ Թեմփերթոնն է, իսկ պրոդյուսերը՝ Քուինսի Ջոնսը։ Թողարկումը տեղի է ունեցել 1980 թվականի փետրվարին Epic Records լեյբլում։
Երգը զբաղեցրել է Billboard Hot 100 հիթ շքերթի 10-րդ հորիզոնականը, ինչպես նաև մտել է Մեծ Բրիտանիայի, Նորվեգիայի և Շվեդիայի հիթ շքերթների տասնյակի մեջ։


== Ստեղծման պատմություն և կոմպոզիցիայի առանձնահատկություններ ==
Կոմպոզիցիան Ռոդ Թեմփերթոնի երեք երգերից մեկն էր, որը վերջինս առաջարկել էր Մայքլ Ջեքսոնին հերթական  ալբոմի համար։ «Off the Wall» երգը հատուկ գրվել է երգչի համար։ Այն տեղ գտավ Ջեքսոնի «Off the Wall» ալբոմում։
«Off the Wall» կոմպոզիցիան մի-բեմոլ մինոր տոնայնությամբ է՝ գրված ֆանկ ժանրում։ Երգը սկսվում է սարսափազդու ձայներով և քրքջոցով։ Ըստ քննադատների, սա Ջեքսոնի առաջին փորձերից է աշխատել մռայլ, գոթական hնչողության հետ։
Երգը տեղ է զբաղեցրել Ջեքսոնի «The Essential Michael Jackson» և «The Ultimate Collection» հիթերի ժողովածուների մեջմ։


== Սինգլի թողարկում և քննադատություններ ==
«Off the Wall»-ը թողարկվել է որպես համանուն ալբոմի երրորդ սինգլ՝ 1982 թվականի փետրվարի 2-ի Epic Records լեյբլում։ Վաճառքում է հայտնվել 7 դյույմանոց ձայնապնակով։ Երգը Billboard Hot 100-ում զբաղեցրել է տասներորդ, իսկ Hot Soul Singles-ում՝ հինգերորդ հորիզոնականը։ «Off the Wall»-ը զբաղեցրել է չորրորդ հորիզոնականը Նորվեգիայում, իններորդը՝ Շվեդիայում, բրիտանական հիթ շքերթում երգը դարձել է յոթերորդը։
Pitchfork ամսագրի վերլուծաբանը նշել է, որ «Off the Wall»-ը փորձարարական երգ է, որը հանդիսանում է Ջեքսոնի մեկ այլ՝ «Thriller» սինգլի նախակարապետը։


== Կոմպոզիցիաների ցանկ ==
 ԱՄՆ 7" (Epic Records — 9-50838 կատալոգում համարը)

 7" ( Epic Records — EPC 8045 կատալոգում համարը)


== Դիրքը չարթերում ==


== Ծանոթագրություններ ==


== Գրականություն ==
Джозеф Вогель. Майкл Джексон: Человек в музыке. — Энас-книга, 2013. — 352 с. — ISBN 978-5-91921-185-3
Халстед К., Кадман К. Майкл Джексон. Энциклопедия творчества. — ИП Зайцева Е. В., 2010. — 308 с. — ISBN 978-5-9902359-1-5


== Արտաքին հղումներ ==
«Off the Wall»-ը(անգլ.) Discogs կայքում
Օդրացայմ

Օդրացայմ (ֆր.՝ Odratzheim), համայնք Ֆրանսիայի Գրանդ Էստ մարզի Ստորին Հռենոս գավառում:
Բնակչությունը 2006 թվականի դրությամբ կազմում է 459 մարդ, բնակչության խտությունը` 298.05 մարդ/կմ²: Բնակավայրը զբաղեցնում է 1.54 կմ² տարածք:


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 20 կմ արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 284 աշխատունակ (15-64 տարեկան)  բնակիչ, որոնցից ակտիվ էին 205-ը, իսկ ոչ ակտիվները` 79: Ակտիվության ցուցանիշը կազմում է 72,2 %: 205 աշխատունակ մարդկանցից աշխատել է 196 անձ (103 տղամարդ և 93 կին): Գործազուրկ են եղել 9 անձ (5 տղամարդ և 4 կին): 79 անաշխատունակներից 30-ը եղել են աշակերտներ կամ ուսանողներ, 35-ը` թոշակառուներ, իսկ 14-ը չեն աշխատել տարբեր պատճառներով:


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դիոդոտոս (այլ կիրառումներ)

Դիոդոտոս կարող է վերաբերել հետևյալ անձանց.

Դիոդոտոս I - Բակտրիայի սատրապ, այնուհետև արքա
Դիոդոտոս II - Բակտրիայի երկրորդ արքա
Դիոդոտոս Տրիֆոն - Սելևկյան պետքության արքա
Դիոդոտոս Ստոյիկյան - հույն փիլիսոփա
Télé Liban

Թէլէ Լիբան (ֆր.՝ Télé Liban, արաբ․՝ تلفزيون لبنان‎)‎‎), Լիբանանի պետական հանրային հեռուստաընկերություն, առաջին հեռուստաալիքը, որը պատկանում է Լիբանանի կառավարությանը։ Հանդիսանում է Եվրոպական հեռարձակողների միության լիիրավ անդամ։ Հեռուստաալիքը հիմնվել է 1959 թվականի մայիսի 28-ին, 1977 թվականից պատկանում է Լիբանանի կառավարությանը։


== Ծանոթագրություններ ==
Ինշալլահ

Ինշալլահ, ին շա Ալլահ (արաբ․՝ إن شاء الله‎‎ – եթե Աստված կամենա)՝ ծիսական բացականչություն, որ մուսուլմաններն օգտագործում են՝ արտահայտելու համար իրենց հնազանդությունն Ալլահի կամքին։ Օգտագործվում է հավատացյալի պլանների կամ ապագայում կատարվելիք դեպքերի մասին խոսելիս։ Արաբական երկրներում օգտագործվում է նաև մյուս կրոնների ներկայացուցիչների կողմից։ Ժամանակակից արաբերեն լեզվում փաստացի օգտագործվում է իբրև ապագայի ժամանակի բնորոշիչ։ Մոտավորապես համարժեք է հայերեն «Աստված տա» կամ «եթե Աստված կամենա» արտահայտությունների հետ։ Նաև կարող է նշանակել, որ բացականչողը ցանկանում է, որ այն, ինչի մասին խոսվում է, իրականություն դառնա կամ հայցում է Աստծո օրհնությունն ապագայի պլանների համար։ Ժամանակակից իսլամական աշխարհում բանավոր խոսքում շատ հաճախ է օգտագործվում։.
Երբեմն «ինշալլահ» բացականչությունն օգտագործվում է իբրև քաղաքավարի մերժում, ի պատասխան խնդրանքի, որը դժվար կամ անհնար է կատարել. Արաբական երկրներում «Ո՛չ» ասելով մերժելը համարվում է անքաղաքավարություն։ Նման դեպքերում «Ինշալլահ» մոտավորապես կարող է նշանակել. «Այն, ինչ ինձ խնդրում եք, ցավոք, անիրականանալի է, եթե միայն Աստված չմիջամտի» ։
Այս արտահայտությունը գալիս է Ղուրանից (սուրա Ալ-Կահֆ 23, 24), որտեղ գրված է. «Եվ երբեք մի ասա. «Ես վաղը դա կանեմ», այլ ասա. «Եթե Ալլահը կամենա»։
Իսլամական աստվածաբան Իբն Աբասի (619-686) կարծիքով, մուսուլմանի համար «Ինշալլահ» արտահայտությունը պարտադիր է, երբ նա խոսում է ապագայում կատարելիք որևէ գործի մասին։ Եթե անփութության պատճառով «Ինշալլահ» արտահայտությունը չի արվել ժամանակին, ապա այն կարելի է արտաբերել ավելի ուշ։


== Ծանոթագրություններ ==